Erzsébet királynő nem tervezi visszavonulását
Szárnyra kelt a pletyka, hogy 2021-ben visszavonul a Királynő.
Erzsébet királynőnek pár hete már a halálhírét keltették, majd egy fokkal leült a pletyka és csak azt kezdték harsogni brit médiumok, hogy majd fia, Károly herceg jól átveszi tőle a stafétabotot, a Királynőt pedig két év múlva (vagy már hamarabb) nyugdíjazzák. Azt gondolhatnánk, hogy a 93 éves Erzsébet fejében azért motoszkál a visszavonulás gondolata, merthogy egész évben baromi elfoglalt a királyi teendői miatt.

Meglehet, pont a folyamatos pörgés tartja ennyire fitten.

Mindenesetre Károly egyik szóvivője az Entertainment Tonightnak beszélt Erzsébet terveiről:

  Semmiféle terv nincs arra vonatkozólag, hogy változna valami a Királynő esetében 95 éves korában vagy később

– mondta.

Kiemelt kép: Samir Hussein/WireImage
Élet-Stílus